આંકલાવના વાસદ-આસોદર માર્ગ પર આવેલા કંથારિયા પાસે બાતમીના આધારે રવિવારે સાંજે આર.આર. સેલના કર્મચારીઓ અને આંકલાવ પોલીસ વોચ ગોઠવીને ઉભા હતા. ત્યારે કંથારિયા ચોકડી પાસે રેતી ભરેલી ટ્રક આવતા પોલીસે અટકાવી હતી. તેમાં તપાસ કરતા ઇંગ્લિશ દારૂનો જથ્થો મળી આવ્યો હતો. ટ્રકમાંથી ઇંગ્લિશ દારૂની અલગ અલગ બ્રાન્ડની બોટલ તથા બિયર ટીન ઝડપી પાડ્યા હતા અને ચારની અટકાયત કરી હતી. જેમાં ચારેય બોરસદના દેદરડા ગામે રહેતા જસભાઈ ચાવડા, હર્ષદભાઈ ચાવડા, વિનુભાઈ સોલંકી અને ભાનુભાઈ ચાવડા હતા.કુલ ૭,૧૯,૧૦૦નો મુદામાલ જપ્ત કર્યો છે.